אלימלך פירער

אברהם אלימלך "מיילעך" פירער (געב' 3טן נאוועמבער 1954) איז א מעדיצינישער עצה־געבער און דער גרינדערט פון עזרה למרפא, א נישט־פאר־ריווח ארגאניזאציע וואס העלפט קראנקע. אין תשנ"ז האט מען אים באלוינט מיטן ישראל פריז.

 ביאגראפיע 
מיילעך פירער איז געבוירן געווארן אין בני ברק אין תשט"ו אין א משפחה פון בעלזער חסידים. ווען ער איז געווען א יונגערמאן אין כולל האט אמאל א חבר זיינער געדארפט האבן א פארגעשריטענעם מעדיצינישן אפאראט און ר' מיילעך האט געפועלט צו געפינען דעם אפאראט און ברענגען אים קיין ישראל. פון דעמאלסט האט ער געהאט אן ארגאניזאציע צו בארגן מעדיצינישע אפאראטן און אין תשל"ט האט ער אויפגעשטעלט דעם "עזרה למרפא" (הילף פאר היילונג) פארבאנד. ער האט זיך אויסגעלערנט וועגן קראנקייטן און ווער זענען די גוטע דאקטוירים פאר דעם און איז געווארן אן עצה־געבער פאר קראנקע.

אין 2002, האט דער ווייצמאן אינסטיטוט פאר וויסנשאפט באלוינט ר' מיילעך מיט אן ערנדאקטאראט. אין 2008, האט דער אוניווערסיטעט פון חיפה אים באלוינט אן ערנדאטקטאראט.

קאַטעגאָריע:ישראלים
קאַטעגאָריע:בעלזער חסידים
קאַטעגאָריע:ישראל פריז
קאַטעגאָריע:לעבעדיגע מענטשן